b'\n_START_ARTICLE_\nGesang der J\xc3\xbcnglinge im Feuerofen\n_START_PARAGRAPH_\nGesang der J\xc3\xbcnglinge im Feuerofen, nogengange blot Gesang der J\xc3\xbcnglinge, er et musikalsk v\xc3\xa6rk af Karlheinz Stockhausen fra 1956. Det regnes for et hovedv\xc3\xa6rk inden for retningen elektronische Musik. Den grundl\xc3\xa6ggende musikalske id\xc3\xa9 var at fusionere optagelser af den menneskelige stemme med elektronisk frembragte lyde.\n_START_SECTION_\nTekst\n_START_PARAGRAPH_\nTeksten, som synges af en 12-\xc3\xa5rig dreng, stammer fra Daniels bog, kap. 3. Her skildres hvordan Nebukadnesar straffer tre j\xc3\xb8diske m\xc3\xa6nd ved at kaste dem i en gloende ovn. De overlever ved at synge lovsange til Gud._NEWLINE_Stor dele af tekstforst\xc3\xa5elsen g\xc3\xa5r af flere grunde tabt: drukner i \xc3\xb8vrige lyde, s\xc3\xa6tninger er nedklippet til uigenkendelighed \xe2\x80\x93 enkelte ord og fonemer. S\xc3\xa6tningen "Preiset den Herrn" h\xc3\xb8res gentagne gange (et slags omkv\xc3\xa6d).\n_START_SECTION_\nTekstbearbejdning\n_START_PARAGRAPH_\nPermutationer (ombytninger) p\xc3\xa5 flere niveauer: ord, stavelser, fonemer._NEWLINE_Samtidig afvikling af forskellige ord (lag-p\xc3\xa5-lag). Enten mister ordene meningen eller nye uventede ordkombinationer opst\xc3\xa5r!!_NEWLINE_Hermed opst\xc3\xa5r endnu et kontinuum i feltet "Mening >< Vr\xc3\xb8vl"._NEWLINE_For at kontrollere graden af forst\xc3\xa5elighed bruger Stockhausen en kvalitativ forst\xc3\xa5elighedsskala (1 er uforst\xc3\xa5elig \xe2\x80\x93 7 er fuldt forst\xc3\xa5elig). S\xc3\xa5ledes vil ordene p\xc3\xa5 et eller andet tidspunkt i v\xc3\xa6rket v\xc3\xa6re fuldt forst\xc3\xa5elig!! Struktur 1 (det f\xc3\xb8rste minut implementerer alle 7 grader af forst\xc3\xa5elighed)._NEWLINE_Kombinationen med elektroniske lyde g\xc3\xb8r ogs\xc3\xa5 tekstforst\xc3\xa5eligheden mindre.\n_START_SECTION_\nSerialisme og form\n_START_PARAGRAPH_\nSungne, elektroniske og mix-lyde er varieret serielt mht. toneh\xc3\xb8jde, lydstyrke og varighed._NEWLINE_En talserie for hver af disse parametre styrer lyde og lydgrupper i kompositionen. Teknikken kaldes total serialisme. I tilf\xc3\xa6ldet Stockhausen blandes den h\xc3\xa5rde matematik med intuition og sans for drama.'